SAWAD มั่นใจ Q3 ยังโต!
มีการวิเคราะห์กันว่าทิศทางผลการดำเนินงานในไตรมาส 3 ปี 2563 ของ SAWAD มีโอกาสฟื้นตัวดีขึ้นต่อเนื่องจาก 3 ปัจจัยหลัก
มีการวิเคราะห์กันว่าทิศทางผลการดำเนินงานในไตรมาส 3 ปี 2563 ของ SAWAD มีโอกาสฟื้นตัวดีขึ้นต่อเนื่องจาก 3 ปัจจัยหลัก
13 ก.ย. 2563

คุณค่าบริษัท
มีการวิเคราะห์กันว่า บริษัท ศรีสวัสดิ์ คอร์ปอเรชั่น จำกัด (มหาชน) หรือ SAWAD ทิศทางผลการดำเนินงานในไตรมาส 3 ปี 2563 มีโอกาสฟื้นตัวดีขึ้นต่อเนื่อง
เหตุมีปัจจัยหนุนด้วยกัน 3 ปัจจัยหลัก คือ การให้สินเชื่อใหม่ในเดือน ก.ค.-ส.ค. ฟื้นตัวขึ้นเนื่องจากเข้าสู่ช่วง High Season ของธุรกิจ รวมถึงรายได้ค่าธรรมเนียมนายหน้าขายประกันภัยปรับตัวดีขึ้นตามการให้สินเชื่อหลังปลดล็อกดาวน์ และการตั้งสำรองของ SAWAD มีแนวโน้มลดต่ำลงในครึ่งปีหลัง เพราะในครึ่งปีแรกมีการตั้งสำรองพิเศษ Management Overlay ไปแล้ว พร้อมระบุว่าการตั้งสำรองปกติของบริษัทในกรณีที่ไม่มีการ Write-off จะอยู่ที่ไตรมาสละ 40-50 ล้านบาท (การตั้งสำรองตาม ECL Model) ต่ำกว่าที่ประเมิน (คาดไตรมาสละ 120-130 ล้านบาท)
นอกจากนั้นด้านผู้บริหารประเมินผลกระทบจากมาตรการลดเพดานดอกเบี้ยของสินเชื่อจำนำทะเบียนรถจาก 28% เหลือ 24% และสินเชื่อนาโนไฟแนนซ์จาก 36% เหลือ 33% กระทบผลดำเนินงานเพียงเล็กน้อยเนื่องจากมีสัดส่วนของสินเชื่อที่ต้องปรับลดดอกเบี้ยลงไม่มาก (สินเชื่อจำนำทะเบียนรถกลุ่ม High Risk ในรุ่นที่มีการแข่งขันต่ำ และสินเชื่อนาโนที่คิดเป็นเพียง 7-10% ของพอร์ตรวม) อีกทั้งมาตรการดังกล่าวมีผลเฉพาะกับสินเชื่อใหม่ที่เริ่มปล่อยตั้งแต่วันที่ 1 ส.ค.เป็นต้นไป (ไม่มีผลต่อสัญญาสินเชื่อเดิม)
ส่วนหากผลิตภัณฑ์หลักของบริษัทถูกแทรกแซงจากธนาคารแห่งประเทศไทย (ธปท.) มากขึ้น บริษัทจะหันมารุกตลาดสินเชื่อ Land for Cash เพิ่มเติม ซึ่งยังสามารถคิดดอกเบี้ยได้สูง (สูงสุด 36% ต่อปี) มี LTV ต่ำ และการแข่งขันไม่สูงนัก
ขณะที่ประเด็นการแข่งขันจากธนาคารออมสิน ผู้บริหารระบุว่าอยู่ระหว่างติดตามแผนธุรกิจเพิ่มเติม เพราะยังไม่เห็นการทำตลาดในพื้นที่ที่บริษัทให้บริการ ทั้งนี้ผู้บริหารยังไม่กังวลต่อการแข่งขันในตลาดมากนัก เพราะคาดฐานลูกค้าไม่น่าจะทับซ้อนกัน อีกทั้งบริษัทมีข้อได้เปรียบจากจำนวนสาขาที่ครอบคลุมกว่า และความสัมพันธ์ใกล้ชิดกับลูกค้า รวมถึงกระบวนการติดตามและจัดเก็บหนี้ที่มีประสิทธิภาพ
ดังนั้น ด้วยผลดังกล่าวจะยังทำให้ SAWAD รักษาความสามารถในการทำกำไรช่วงไตรมาส 3/2563 ได้อยู่ แม้ว่าจะมีการปรับดอกเบี้ยต่ำลงก็ตาม!!!
…
ผู้ถือหุ้นรายใหญ่
รายชื่อกรรมการ